tomron87/hebrew-wikipedia-sentences-corpus huggingface dataset:
במהלך המסיבה הוא מספר את הדבר לנטלי ומסיק שווקסלר, רדוף על ידי זיכרון הטבח, הפך לרוצח.
פול מבקש סליחה מנטלי ומנשק אותה, מה שמרגיז את ברנדה, המעוניינת בפול בעצמה ולכן היא הולכת מהמסיבה.
פול מבקש מפרקר להפסיק את המסיבה, היות שרוצח סדרתי מסתובב ברחבי הקמפוס.
לאחר מכן במטבח, מקבל פרקר שיחת טלפון המפתה אותו להיכנס לשירותים, שם תוקף אותו הרוצח, מכריח אותו לשתות כימיקלים לשירותים וסוכריות קופצות, והורג אותו.
בינתיים, בתחנת הרדיו, מדברת סשה בשידור כאשר קשר הרדיו מתנתק לפתע על ידי סופה המתחוללת באזור.
סשה אינה שמה לב שרודי, סטודנט שעובד בחדר הבקרה של הרדיו, נחנק למוות על ידי הרוצח.
סשה מביטה מבעד לזגוגית, ורואה את הרוצח כשזה מנפץ את הזגוגית.
סשה צורחת ורצה אל מחוץ לחדר; היא אינה מודעת לכך שהיא עדיין בשידור, ולכן זעקותיה לעזרה נשמעות ברדיו.
עם זאת, איש אינו מאמין לתוכן הזעקות מלבד נטלי, שרצה בגשם לתחנת הרדיו כדי להציל את סשה.
לאחר מרדף קצר ברחבי התחנה, חוזרת סשה לחדר הבקרה ורואה את נטלי נכנסת לבניין.
נטלי מזהירה את סשה כי הרוצח מאחוריה, אך אין בכך כדי להציל את סשה שנרצחת מיד לאחר מכן.
נטלי בורחת מהתחנה, מוצאת את ברנדה ופול, והשלושה נוסעים למצוא עזרה.
פול משכנע את הבנות שהרוצח הוא וקסלר.
כאשר פול עוצר בתחנת דלק ונכנס למשרד כדי להשתמש בטלפון, נטלי וברנדה מתפייסות ומגלות את גופתו של וקסלר בתא המטען, וחושבות שפול הוא הרוצח ומחליטות לברוח חזרה לקמפוס.
נטלי מאבדת את ברנדה אבל עושה את דרכה אל הכביש, שם אוסף אותה השרת של בית הספר.
כשהשרת מבזיק על מכונית עם פנסי רכבו, סוטה זו מנתיבה, משנה את כיוון נסיעתה ופותחת במרדף אחריהם, ונטלי מגלה כי נהגה הוא הרוצח (אף על פי שפני הרוצח לא נחשפות עדיין) אשר, מוריד מהכביש את מכוניתו של השרת אשר ומתרסקת.
ההתרסקות הורגת את השרת אך נטלי נותרת בחיים, ועושה את דרכה לעבר מסדרון סטנלי.
היא שומעת את ברנדה צורחת מבפנים, לכודה, כפי שהדבר נראה באותו רגע, בידי הרוצח.
כאשר נטלי פורצת לתוך האולם, היא מגלה את גופותיהם של דיימון, של פארקר, ושל הדיקן ואילו גופתה של ברנדה על מיטה.
כאשר נטלי מתחילה לבכות, מישהו נותן לה מכת אגרוף לראש ונטלי מאבדת הכרה.
נטלי מתעוררת ומוצאת את עצמה קשורה למיטה.
הרוצח נכנס וחושף את עצמו כברנדה.
היא מגלה כי הצעיר, שלמותו גרמו נטלי ומישל, היה החבר שלה שהיה אמור להתחתן איתה, ומסע ההרג של חבריה של נטלי הוא נקמה על מותו והיא החליטה להרוג בשיטות הרג מאגדות עירוניות.
בדומה לאגדה "גניבת הכליה", מחליטה ברנדה לחתוך את בטנה של נטלי ולקחת את כלייתה.
ברנדה מתחילה לחתוך כאשר ריס מתפרצת פנימה, מצמידה את ברנדה לקיר ביומי אקדח ומשחררת את נטלי.
אולם, ברנדה מצליחה לדקור את ריס בסכין שהחביאה על גופה.
בקרב שמתפתח ביניהן על האקדח מנצחת ברנדה, והיא יורה בריס מטווח קצר.
כעת מתכוונת ברנדה לירות בנטלי, וחושפת את תקוותה כי לאחר מותה של נטלי היא תזכה בפול שבור הלב אשר יסקר כתבה על הרציחות ויהפוך לעיתונאי מפורסם.
בשלב זה מופיע פול ומנסה להערים על ברנדה בכך שהוא אוהב את הרעיון שלה ולגרום לה לתת לו את האקדח ולירות בנטלי העצמו.
ברנדה יודעת שהוא מנסה להערים עליה ומסרבת.
היא מחליטה לירות בשניהם, אך בעודה מתלבטת במי לירות קודם, שולפת ריס הפצועה אקדח נוסף ויורה בברנדה.
נטלי תופסת את האקדח ויורה בברנדה, אשר נופלת מהחלון.
נטלי ופול נוסעים כדי לקבל עזרה עבור ריס ותוהים כיצד עתידים האירועים להפוך לאגדה עירונית.
לפתע מופיעה ברנדה במושב האחורי ותוקפת אותם עם גרזן.
פול מאבד את השליטה על הרכב ומתרסק על גשר, וברנדה עפה דרך השמשה הקדמית לתוך הנהר שמתחת והשניים צופים בגופתה נסחפת עם הזרם.
במעבר מהיר קדימה, לתקופה מאוחרת יותר, בקמפוס אחר, סטודנט בקבוצת סטודנטים אחרת, המספר לחבריו את סיפור האירועים המתוארים בסרט.
הסטודנטים האחרים אינם מאמינים לסיפור למעט בחורה אחת, הטוענת שהסיפור נכון, אך הפרטים אינם מדויקים.
היא מזמינה את הסטודנטים לשמוע את הגרסה האמיתית לאירועים.
בקלוז אפ על פני הדוברת, מתברר כי מדובר בברנדה עם תסרוקת אחרת, וכך מסתיים הסרט.
ג'ארד לטו - פול גרדנר
אלישיה ויט - נטלי סימון
רבקה גייהארט - ברנדה בייטס
מייקל רוזנבאום - פרקר ריילי
לורטה דיוויין - ריס וילסון
ג'ושוע ג'קסון - דיימון ברוקס
טארה ריד - סשה תומאס
ג'ון נוויל - דיקן אדמס
רוברט אנגלונד - פרופסור ויליאם וקסלר
דניאל האריס - טאש גואנרי
נטשה גרגסון וגנר - מישל מנסיני
מתקשרת לתוכנית הרדיו של סשה אומרת שהיא החליפה את הגלולות למניעת היריון של שותפה לחדר עם אספירין.
מישל נהרגת על ידי הרוצח במושב האחורי.
אגדה זו נזכרת גם על ידי אנשים שונים המסתכלים במושב האחורי או מדברים על זה.
ברנדה ונטלי מנסות להעלות את רוחה של בלאדי מרי.
פרופסור וקסלר מזכיר את האגדה האורבנית על השמרטפית והאיש מלמעלה.
האגדה מוזכרת שנית על ידי פרקר רגעים לפני מותו.
פרופסור וקסלר מציע לאכול סוכריות קופצות ולשתות סודה בעת ובעונה אחת.
מותו של מייקי הקטן מוזכר על ידי ברנדה.
הרוצח מבצע אגדה זו על פרקר, אך מחליף סודה עם כימיקלים לשירותים.
דיימון נתלה על עץ בזמן שנטלי מחכה במכונית.
חברי כנופיה נוסעים עם אורות כבויים, הם רודפים אחרי הנהג הראשון שמהבהב אליהם ומורידים אותו מהכביש או הורגים אותו.
האגדה מוזכרת על ידי סשה בספרייה.
מאוחר יותר מתגלה שנטלי ומישל עשו זאת, וכתוצאה מכך הרגו גבר צעיר, בהמשך הרוצח עושה זאת על נטלי והשרת ולבסוף נחשף כמניע המרכזי של הרוצח.
נטלי מוצאת את השותפה של לחדר חנוקה למוות ואת המילים "אינך שמחה שלא הדלקת את האור" משורבטים על הקיר.
פול מצליח לפתוח את דלת משרדו הנעולה של פרופסור ווקסלר בעזרת כרטיס אשראי.
האגדה על התוקף המתחבא מתחת למכונית ומשסע את הקרסוליים של קורבנו מבוצע על דיקן אדמס.
אורח במסיבה טוען שבשיר "Love Rollercoaster" של The Ohio Players נשמעת צרחה של קורבן רצח.
פרקר מוצא את השרידים של הכלב שלו במיקרוגל, הדומה לאגדת "האישה הזקנה שייבשה את הכלב הרטוב שלה במיקרוגל"
ברנדה מנסה לשחזר את אגדת "חטיפת הכליה" על נטלי.
אגדה עירונית 2 הוא סרט סלאשר משנת 2000 המהווה המשכון עצמאי לשובר הקופות משנת 1998, "אגדה עירונית".
ההמשכון הבא בסדרה שנקרא אגדה עירונית 3, יצא בשנת 2005 לספריות הווידאו ולא הוקרן בבתי הקולנוע.
סרט זה, בדומה לראשון, היה מועמד לפרס סאטורן.
הפעם בקטגוריית סרט האימה הטוב ביותר.
איימי (ג'ניפר מוריסון), סטודנטית לקולנוע באוניברסיטת "אלפיין", מחפשת תסריט לסרטה על מנת לקבל מלגה ללימודים בבית ספר יוקרתי לקולנוע.
איימי מקבלת רעיון לסרט ומתחילה לצלם, וכל חברי צוות השחקנים מתחילים להירצח בזה אחר זה.
כולם חושבים שאלו תאונות ולא מאמינים לאיימי אשר נרדפת על ידי הרוצח במסכה.
איימי מנסה לחשוף את זהות הרוצח, לפני שתצטרף לחבריה לצוות.
שחקן/שחקנית תפקיד ג'ניפר מוריסון איימי מייפילד מתיו דייוויס טרוויס/טרבור סטארק הארט בוכנר פרופסור סולומון לורטה דיוויין ריס וילסון ג'וזף לורנס גראהם מנינג אווה מנדז ונסה ולדאון אנסון מאונט טובי בלצ'ר ג'סיקה קאופיל סנדרה פטרוצי אנתוני אנדרסון סטן וושינגטון
אגדה עירונית 3 הוא סרט אימה משנת 2005 אשר בוים על ידי מרי למברט.
הסרט הוא המשך לשני שוברי הקופות, "אגדה עירונית" משנת 1998 ו"אגדה עירונית 2" משנת 2000. שלא כמו שני קודמיו, הסרט יצא היישר לספריות הווידאו.
הסרט מתחיל בשנת 1969 בתיכון בסולט לייק סיטי, יוטה.
מספר בנים מחליטים לשכר את חברותיהם, ואז לחטוף ולאנוס אותן.
קפטן קבוצת הפוטבול חוטף בחורה בשם מארי באנר, המנסה מצידה להימלט.
בניסיון להשתלט עליה, הוא בטעות הורג אותה, וגופתה נשמרת בתוך קופסה.
הסרט עובר לשנות ה-2000. חבורת נערות מדברות על האגדה של היעלמות הנערה מ-1969 תוך כדי משחק "בלאדי מרי".
באותו לילה נחטפות בנות החבורה.
באור יום הן חוזרות לבית, ומאוחר יותר מתברר כי הן נחטפו על ידי בני קבוצת הפוטבול מ-1969.
במקביל מתברר כי גופתה של מארי עדיין משוטטת, ורוצחת בהדרגה את בני קבוצת הפוטבול של התיכון בשנות ה-2000. מתברר כי נערי הקבוצה הם בניהם של הנערים ששיכרו את מארי וחברותיה 30 שנה קודם לכן.
שחקן/שחקנית תפקיד קייט מארה סמנתה אוונס רוברט ויטו דייוויד אוונס טינה ליפורד גרייס טיילור אד מרינרו ביל אוונס מייקל קו באק ג'ייקובי לילית פילדס מארי באנר ננסי אברהרט פאם אואנס אודרה לי קיניר הת'ר תומפסון דון שנקס המאמן ג'ייקובי ג'ף אולסון שריף מקנה נייט הרד טום היגינס
אגד ערים הוא אזור עירוני המורכב ממספר ערים או יישובים אשר, עקב גידול האוכלוסין והתרחבותם, התמזגו פיזית לשטח בנוי רציף.
בישראל נחשב גוש דן לאגד ערים, שבמרכזו תל אביב.
מטרופולין כוללת בדרך כלל אגד ערים במרכזהּ בנוסף ליישובים ואזורים נוספים מסביב עם קשר הדוק, בעיקר של יוממות, אל מרכז אגד הערים.
מטרופולין יכולה לכלול אגד ערים אחד או יותר שקיימים ביניהם קשרי גומלין הדוקים.
אזור לונדון (מאוגד רובו תחת העיר Greater London, לונדון רבתי)
אזור טוקיו (טוקיו, צ'יבה, יוקוסוקו, קווסאקי, יוקוהמה וכדומה)
אזור מוסקבה (מוסקבה, חימקי, מיטישי, ליוברצי וכדומה)
אגד תעבורה בע"מ או בשמה הפורמלי אלקטרה אפיקים תחבורה בע"מ היא חברת תחבורה ציבורית ישראלית שהוקמה בשנת 2006 על ידי איחוד החברות "אגד פלוס תעבורה" ו"אגד אישי".
החברה מפעילה את השירות במבשרת ציון, מעלה אדומים, גבעת זאב, שומרון, בנימין, גוש עציון, הר חברון ובקעת הירדן, באמצעות כ-500 אוטובוסים.
בעבר החברה הפעילה את השירות העירוני בנתניה, אשדוד, אשקלון, קריית מלאכי, ואלעד ואת השירות בצפון הנגב.
כיום, אגד תעבורה היא חברת הבת של אלקטרה-אפיקים, אשר רכשה את החברה ב-2021.
בשנת 2005, בעקבות החלטת משרד התחבורה להפסיק את המונופול של קואופרטיב אגד על התחבורה הציבורית בארץ, הקימה אגד בשיתוף קבוצת תעבורה את חברת "אגד פלוס תעבורה", שקיבלה זיכיון להפעיל את התחבורה הציבורית באשקלון.
החברה אוחדה ב-2006 עם "אגד אישי", שהייתה חברת בת של אגד, וסיפקה שירותי מוניות והסעות מאורגנות.
כאשר הוקמה חברת "אגד פלוס תעבורה", היא שכרה למשך שנה את כל האוטובוסים של חברת אגד שהיו בשימוש בקווים שקיבלה, עד לסיום קניית צי אוטובוסים משלה.
בסיום השימוש בהם הועברו האוטובוסים לשירות בירושלים בעיקר, ומקצתם נמכרו לחברות "מטרודן", ול"אגד תעבורה", שנוסדה בינתיים.
בין השנים 2012–2017 הועברה פעילות אגד בעוטף ירושלים - מבשרת ציון (ב-2012), מעלה אדומים, גבעת זאב (ב-2013), מטה בנימין וישובי השומרון (ב-2014), קריית ארבע והר חברון, במעלה אפרים ויישובי בקעת הירדן (ב-2016), באפרת וגוש עציון (ב-2017) באזורים אלו האוטובסים ממגונים מירי.
בתחילת מאי 2021 נרכשה החברה על ידי חברת "אלקטרה-אפיקים".
כיום, החברה היא חלק מקבוצת "אלקטרה" והיא מוגדרת כחברת הבת של אלקטרה-אפיקים.
גבעת זאב – שירות סמי עירוני לירושלים וממנה.
מופעל על ידי החברה החל מ-2013.
מבשרת ציון – שירות סמי עירוני לירושלים וממנה, ומעט שירות עירוני.
מעלה אדומים – שירות סמי עירוני לירושלים וממנה, ומעט שירות עירוני ולישובים סמוכים.
יישובי בנימין והשומרון – אשכול בינעירוני מישובי מטה בנימין והשומרון ליעדים מבוקשים, כגון: ירושלים, אריאל ומודיעין כולל מספר קווים פנימים.
מופעל על ידי החברה החל מ-2014.
קריית ארבע, חברון ויישובי הר חברון – שירות פנימי באזור, ושירות בינעירוני לירושלים, באר שבע וקריית גת.
מופעל על ידי החברה החל מ-2016.
יישובי הבקעה – שירות פנימי ובינעירוני בין יישובי הבקעה לירושלים ובית שאן.
יישובי גוש עציון – שירות פנימי ובינעירוני בין יישובי גוש עציון לירושלים, בית שמש וביתר עילית.
מופעל על ידי החברה החל מ-2017.
הופעלה על ידי החברה מפברואר 2009 עד 7 בינואר 2022. האשכול יצא למכרז על ידי משרד התחבורה בתחילת 2021, בו זכתה חברת "אקסטרה תחבורה ציבורית", שמפעילה כיום את התחבורה הציבורית בנתניה.
אשדוד עירוני – שירות עירוני באשדוד.
הופעל על ידי החברה מן שלהי ספטמבר 2007 ועד 16 בדצמבר 2016, כשהועברו לחברת "אפיקים", במסגרת המכרז בו זכתה במרץ של אותה שנה.
אלעד – שירות עירוני ובין עירוני.
הופעל על ידי החברה עד 31 במאי 2016, עת הועברו לחברת "קווים" במסגרת מכרז "בקעת אונו אלעד".
צפון הנגב – בפברואר 2016 קווי החברה בצפון הנגב עברו לחברת "דן בדרום".
ביולי 2016 הקווים העירוניים באשקלון עברו גם הם לחברת "דן בדרום" במסגרת מכרז "צפון הנגב", שכלל את קווי צפון הנגב שיצאו מאגד תעבורה בפברואר 2016.
קווי חניון שפירים (הנתיב המהיר) לירושלים – הופעל על ידי החברה מפברואר 2015 עד ינואר 2022, עת הועברו הקווים לחברת תנופה כחלק ממכרז "פרוזדור ירושלים" אשר תנופה זכתה בו כשנה לפני.
את האוטובוסים של אגד תעבורה ניתן לזהות על פי צבעיהם: גוף ירוק (כצבע אוטובוסי "אגד") עם גג צבוע ירוק זוהר (כצבע משאיות "תעבורה").
רוב האוטובוסים של החברה הם מתוצרת דאף, מכיוון שחברת האם "תעבורה" היא הבעלים של יבואן דאף בישראל.
מ-2008 ועד היבחרו לכנסת ב-2013, מנכ"ל החברה היה ניצב בדימוס מיקי לוי, ואחרי היבחרו לכנסת, החליפו בתפקיד גדעון מזרחי
במתמטיקה, אגד וקטורי הוא מבנה גאומטרי הנוצר מהדבקה של מרחבים וקטוריים לכל נקודה במרחב X, וקשירתם זה לזה באופן רציף.
לדוגמה, כיוון התנועה הרגעי של מטוס מתמרן הוא אגד וקטורי, הקרוי "האגד המשיק" למסלול שבו נע המטוס.
אגד וקטורי על מרחב (מרחב טופולוגי, יריעה חלקה וכדומה) הוא בדרך כלל מרחב מאותו סוג.
הבניה מאפשרת לחקור עצמים גאומטריים מורכבים בשיטות ליניאריות, והיא מהווה מרכיב יסודי בגאומטריה אלגברית, גאומטריה דיפרנציאלית ותחומים נוספים במתמטיקה.
נניח למשל היא עקומה רציפה במישור האוקלידי, שאינה עוברת דרך ראשית הצירים.
לכל נקודה על גרף הפונקציה נוכל להעביר ישר העובר דרך הראשית ודרך הנקודה שעל גרף הפונקציה .
מכיוון שישר העובר דרך הראשית הוא תת-מרחב וקטורי (ממימד 1) של , הרי שבדרך זו התאמנו לכל נקודה על גרף הפונקציה מרחב וקטורי .
אוסף המרחבים הווקטורים הללו "משתנה בצורה רציפה", ולפיכך מהווה אגד וקטורי רציף מעל המרחב המוגדר על ידי גרף הפונקציה f.
הדוגמה הפשוטה ביותר לאגד וקטורי היא משפחה קבועה של מרחבים וקטורים, כלומר, יש מרחב וקטורי קבוע V כך שלכל x ב X מתקיים V(x) = V.
במקרה זה יש עותק של V לכל נקודה ב-X, ועותקים אלו יוצרים את האגד הווקטורי X×V מעל X.
אגד כזה נקרא אגד טריוויאלי.
דוגמה מעט מסובכת יותר היא האגד המשיק של יריעה חלקה X: לכל נקודה ביריעה כזאת מתאימים את המרחב המשיק באותה נקודה.
האגד המשיק הוא בדרך כלל אגד לא טריוויאלי.
נניח כי X הוא מרחב טופולוגי.
כאמור, האגד הווקטורי הפשוט ביותר מעל X הוא האגד בו המרחבים הווקטורים כלל אינם משתנים מנקודה לנקודה, כלומר האגד הטריוויאלי .
בדומה להגדרה של יריעות, נשתמש באגד הטריוויאלי כ"מודל מקומי" לאגד וקטורי כללי.
במילים אחרות, נדרוש שבאופן מקומי כל אגד וקטורי E יראה כמו האגד הטריוויאלי.
דרישה זו נקראת הטריוויאליזציה המקומית של האגד, ובשפה מתמטית היא מוגדרת כך: נדרוש כי לכל תהייה קיימת סביבה של x כך שאם נסתכל על החלק של האגד E אשר "נמצא מעל U", אז יתקיים .
בנוסף לדרישת הטריוויאליזציה המקומית, בדומה לאפשרות לבצע "מעבר קואורדינטות חלק" ביריעות חלקות, נדרוש שבהינתן שתי טריוויאליזציות מקומיות על קבוצות פתוחות ו- הנחתכות, אז המעבר בין שתי הטריוויאליזציות יהיה פונקציה רציפה (או חלקה) וליניארית על כל מרחב וקטורי.
אגד וקטורי (רציף) E מעל X ממימד r הוא מרחב טופולוגי E, ביחד עם העתקה רציפה כך ש היא העתקה על, וכך שמתקיימים התנאים הבאים:
לכל לקבוצה יש מבנה של מרחב וקטורי ממימד r.
לכל נקודה קיימת קבוצה פתוחה U המכילה את x והומיאומורפיזם כך שמתקיים:
הפונקציה היא איזומורפיזם של המרחבים הווקטורים ו- לכל
הפונקציה תיקרא טריוויאליזציה מקומית של האגד E.
הרעיון הבסיסי הוא שהאגד E נראה באופן מקומי בדיוק כמו , אך באופן גלובלי האגד משתנה בצורה רציפה כך שאינו טריוויאלי.
נניח כעת ש-X היא יריעה דיפרנציאלית.
על מנת ש-E לעיל יקרא אגד וקטורי חלק נדרוש בנוסף את התנאים הבאים:
ל-E מבנה של יריעה דיפרנציאלית.
ההעתקה היא פונקציה חלקה של יריעות.
כל הטריוויאליזציות המקומיות הן דיפאומורפיזמים.
בהינתן שתי קבוצות פתוחות עם חיתוך לא ריק, וטריוויאליזציות מקומיות הפונקציה היא מהצורה לכל ו- כאשר נדרוש שהפונקציה היא פונקציה חלקה.
באופן דומה ניתן להגדיר אגד וקטורי אנליטי (הולומורפי) מעל יריעה אנליטית.
אגד וקטורי ממימד 1 נקרא אגד קווי (באנגלית - Line bundle).
לכל מרחב טופולוגי X קיים האגד הטריוויאלי ביחד עם פונקציית הזהות כטריוויאליזציה בודדת.
האגד המשיק ליריעה דיפרנציאלית הוא דוגמה לאגד חלק.
תהי X יריעה דיפרנציאלית ויהי אגד וקטורי חלק מעל X.
בהינתן קבוצה פתוחה U ב-X, חתך של E מעל U הוא פונקציה חלקה כך שלכל הערך שייך לסיב .
במילים אחרות, לכל מתקיים .
אפשר לחשוב על חתך כפונקציה המתאימה לכל נקודה וקטור מהסיב כך שהווקטורים הללו משתנים באופן רציף (או חלק, במקרה של יריעה חלקה) מנקודה לנקודה.
נשים לב שניתן לחבר 2 חתכים מעל קבוצה פתוחה U, וכן להכפיל חתך בסקלר, וכן קיים חתך האפס (החתך המתאים לכל נקודה את וקטור האפס במרחב הווקטורי המתאים) ולפיכך לאוסף החתכים מעל קבוצה פתוחה יש בעצמו מבנה של מרחב וקטורי.
למעשה, ההתאמה המתאימה לכל קבוצה פתוחה U את אוסף החתכים מעל U מהווה אלומה.
ניתן להוכיח שאלומה זאת מגדירה את האגד הווקטורי E באופן יחיד, ולפיכך ניתן לזהות את האגד הווקטורי E עם אלומת החתכים שלו, ובכך לראות בכל אגד וקטורי מקרה פרטי של אלומה של מרחבים וקטורים.
חתך חלק של האגד המשיק של יריעה חלקה נקרא שדה וקטורי.
בהינתן שני אגדים וקטורים חלקים ו-, מורפיזם של אגדים וקטורים הוא פונקציה חלקה f בין היריעות ו- ופונקציה חלקה כך ש:
לכל הפונקציה היא העתקה ליניארית של מרחבים וקטורים.
אגד לשונות הוא קבוצה של שפות שנדמו זו לזו במאפיינים מסוימים בשל קרבה גאוגרפית.
שפות השפראכבונד עשויות להיות מנותקות לחלוטין זו מזו מבחינה גנטית, או בעלות קרבה רחוקה.
כאשר קרבה גנטית בין שפות איננה ברורה כל צרכה, עשויה תופעת אגד הלשונות להציג מצג מוטעה של קרבה כזו.
קיימות מספר דוגמאות לתופעת אגד לשונות:
אגד לשונות בבלקן – שפראכבונד זה מבוסס ביותר מבחינה מדעית, וכולל מספר שפות הודו-אירופיות השייכות לענפים שונים ומרוחקים זה מזה.
בשפראכבונד כלולות בולגרית, מקדונית וסרבו-קרואטית (שפות סלאביות דרומיות), רומנית (שפה רומאנית), יוונית ואלבנית (ענפים עצמאיים), ורומאני (שפה הודו-איראנית).
שפות אלה חולקות מאפיינים לשוניים משותפים שאינם מצויים בשפות אחרות הקרובות אליהן יותר מבחינה גנטית (לדוגמה, שפות סלאביות ורומאניות אחרות).
אגד לשונות בדרום-מזרח אסיה – בשפראכבונד נכללות מספר שפות מזרח אסייתיות, בין היתר וייטנאמית השייכת למשפחת השפות האוסטרו-אסיאתיות ותאית השייכת למשפחת שפות תאי קדאי .
שפות אלה אימצו מאפיינים של שפות סיניות, כגון ריבוי מילים בנות הברה אחת והבחנה טונאלית, אף כי אין קשר גנטי בין השפות והן שייכות למשפחות שפות שונות.
אגד לשונות הוא אחת משתי התאוריות הרווחות המסבירות את הקרבה בין שפות טורקיות, מונגוליות וטונגוסיות.
המצדדים בתאוריה זו טוענים כי קווי דמיון בין השפות נוצרו עקב קרבה גאוגרפית ומגע בין דובריהן, ומתנגדים לטוענים לקשר גנטי בין משפחות שפות אלה, קבוצה אותה הם מכנים שפות אלטאיות, ולעיתים אף מצרפים אליה את הקוריאנית והיפנית.
דוגמאות נוספות לשפראכבונד קיימות ברמת אתיופיה, באזור הבלטי, בתת-היבשת ההודית ובקווקז.
אגד מִדבק (אספלנית) או פלסטר הוא תחבושת המשמשת לחבישת פציעות מזעריות שאינן מצריכות חבישה מלאה.
הפלסטר מונע מלכלוך לחדור לפצע כך שתהליך הריפוי של חלק הגוף הפגוע פחות מפריע לאדם.
לעיתים מוסף לפלסטר חומר מחטא.
חלקם יכולים לזרז את תהליך הריפוי ולמזער צלקות.
הצד החיצוני של הפלסטר (זה שאינו מוצמד לגוף) מכוסה בבד ארוג, פלסטיק, או לטקס.
הצד הפנימי מכוסה דבק לאורכו ובאמצעותו מודבקת חתיכת בד כך שהפלסטר לא נדבק לפצע עצמו; על הדבק מוצמד נייר אשר מורידים סמוך לשימוש וכך נשמרת יכולתו המרבית של חומר ההדבקה.
כמה מהפלסטרים החדשים משתמשים במארג של חוטי כסף ובכך מנצלים את יכולות החיטוי הטבעיות של המתכת לזרז את תהליך הריפוי.
הפלסטרים יהיו לרוב בצבע העור או שקופים (מלבד אזור הבד המכסה את הפצע).
גודלם וצורתם מגוונים, החל מעיגול בגודל כרית האצבע וכלה במלבן בגודל מרפק או ברך.
פלסטרים נמכרים בחפיסות, חלקן של יחידות זהות ואחרות המכילות מגוון גדלים וצורות.
קיימים גם פלסטרים לילדים, עם הדפסים צבעוניים, כדי להסיח את דעתם מהפציעה.
ובשנים החלו לייצר אף פלסטר ברצועה שניתן לגזור לרוחבה בכל מידה שהמשתמש בו מעוניין.
סרט דביק רפואי יכול לשמש לחבישת פציעות גדולות יותר באמצעות הצמדת התחבושת לאזור הפגוע.
אגדה עם כנפיים הוא סרט הרפתקאות-פנטזיה אפי אמריקאי-אוסטרלי בהנפשה ממוחשבת מ-2010, שבוים על ידי זאק סניידר.
תסריט הסרט, אשר מבוסס על סדרת הספרים השומרים של גא'הול מאת הסופרת קתרין לסקי, נכתב על ידי ג'ון אורלוף ואמיל שטרן.
הביקורות לסרט היו מעורבות והכנסות הסרט עומדות על 140 מיליון דולר.
סורן הוא זכר תנשמת לבנה שמוקסם מסיפוריו האפיים של אביו, על להקה מיתית של לוחמים מכונפים שלחמו בקרב גדול כדי להציל את דורסי הלילה כולם מכליה על ידי כוחות הרשע "הטהורים", תנשמתיים גזענים המבקשים לשעבד את יתר המינים.
בעוד שסורן חולם שיום אחד יצטרף לגיבוריו, אחיו קלאד, לועג לו וכמה לצוד, לעוף ולמצוא חן בעיני האב שמעדיף את האח הצעיר מבין השניים.
קנאתו של קלאד מביאה לתוצאות איומות הגורמות לשני הינשופים ליפול מביתם שעל העץ הישר לציפורניהם של "הטהורים".
עכשיו הכל בידי סורן שצריך להחליט האם הוא מנסה לברוח בעזרתם של הינשופים הצעירים.
ביוני 2005, חברת האחים וורנר רכשו את הזכויות להפקת סרט בהנפשה ממוחשבת לסדרת הספרים "השומרים של גא'הול" (Guardians of Ga'Hoole) מאת הסופרת קתרין לסקי.
מפיק הקולנוע דונלד דה ליין היה אמור להפיק את הסרט בעוד לסקי תכתוב את התסריט.
באפריל 2008, זאק סניידר מונה כבמאי, זארה נלבנדיאן נכנס לתפקיד המפיק ותסריט חדש נכתב על ידי ג'ון אורלוף ואמיל שטרן.
יצור הסרט החל באוסטרליה בפברואר 2009.
תהליך ההנפשה של הסרט התרחש במטה של Animal Logic בסידני, אוסטרליה.
צוות של למעלה מ-500 אמנים, טכנאים וצוות תמיכה נאסף כדי לעצב ולהחיות 15 מינים ייחודיים של ינשופים, כמו כן גם יצורי יער אחרים כגון נחשים, עורבים, עטלפים, מרבה רגליים, דבורים, חיפושיות, עש, סרטן נזיר, שד טסמני, וקיפודן.
רצף הקרדיטים המונפשים מציג את הרפתקאותיהם של סורן, גילפי, דיגר ודמדומים כפי שסופרו על ידי הינשופים הצעירים כאילו הם מציגים תיאטרון צלליות בעץ הגדול.
את הרעיון הזה הגתה פליסיטי קונן והוא לקח כשלושה חודשים להנפיש.
קונן רצתה שהרצף יהיה ניסוי שובב בדו-ממד ובתלת-ממד, מכיוון שצורת הסיפור הקלאסית של בובות הצלליות היא מדיום דו-ממדי.
הקרדיטים תוכננו כך שיהיו קריאים ללא משקפי תלת־ממד.
חלק גדול מקאסט השחקנים הוכרז בחודשים הראשונים של 2009. יו ג'קמן, הוגו ויבינג וראיין קוואנטן הוכרזו בינואר; ג'ים סטרג'ס, ג'פרי ראש, רייצ'ל טיילור ודייוויד ונהם בפברואר; ואמילי דה רייבין במרץ.
שאר צוות השחקנים הוכרז בנובמבר 2009, כולל אמילי ברקלי, אבי קורניש, ג'יי לאגאיה, מרים מרגוליס, הלן מירן וסם ניל שהחליף את יו ג'קמן בתפקיד אלמיר.
עם זאת, כמו ג'קמן, גם רייצ'ל טיילור ואמילי דה רייבין כבר לא היו בסרט.
גם ג'יי לאגאיה, אשר תוכנן לדובב את דמדומים, הוחלף לבסוף באנתוני לפאליה.
אגדה עם כנפיים יצא לאקרנים בבתי בקולנוע בשנת 2010 בישראל ב-23 בספטמבר, בארצות הברית ב-24 בספטמבר ובאוסטרליה ב-30 בספטמבר.
ה-DVD משנת 2010 כלל תוכנית דוקומנטרית על ינשופים בשם המגנים האמיתיים של הארץ (True Guardians of the Earth), בהשתתפות אורניתולוגים ופעילי איכות הסביבה, ומוגשת על ידי השחקן ילד ריקו רודריגז והדמות של דיגר הכוס המחילות (בדיבובו של דייוויד ונהם).
בנוסף נכלל גם ב-DVD הסרט הקצר Fur of Flying, בכיכובם של הדמויות וייל אי.
האחים וורנר אינטרקטיב אנטרטיימנט שחררו משחק וידאו המבוסס על הסרט לפלטפורמות Wii ,Xbox 360, פלייסטיישן 3 ונינטנדו DS ב-14 בספטמבר 2010. המשחק פותח על ידי אולפני Krome עבור Wii ,Xbox 360 ופלייסטיישן 3 בעוד שגרסת הנינטנדו DS הייתה פיתוח של Tantalus Media.
הסרט עלה לאקרנים בארצות הברית ב-24 בספטמבר 2010. בסוף השבוע הראשון להקרנתו הכניס הסרט 16.1 מיליון דולר ודורג מתחת לסרט "וול סטריט: הכסף מדבר".
בתוך כעשרה ימים הכניס הסרט כ-31 מיליון דולר בארצות הברית וכ-140 מיליון דולר ברחבי העולם.
אגד גולן היא חברת תחבורה ציבורית המשרתת את תושבי רמת הגולן.
בעבר פעלה במועצה רמה תחבורה ציבורית גולן.
ב־2010 פרסמה מועצה אזורית גולן מכרז לבחירת מפעיל לחלק מקווי התחבורה הציבורית באשכול רמת הגולן.
במכרז זכתה חברת רמה תחבורה בע"מ.
החברה נוצרה כדי לספק תחבורה זמינה יותר לתושבי רמת הגולן, וב-1 במאי 2011 נכנסה לפעולה באזור במקום חברת אגד.
המועצה האזורית, בתמיכת המדינה, אחראית להפעלת התחבורה הציבורית באזור.
בתכנון השתתפו אנשי משרד התחבורה ואגף החשב הכללי במשרד האוצר.
החברה רכשה 17 אוטובוסים חדשים ו-6 אוטובוסים זעירים.
במערך ההיסעים שולבו גם 12 האוטובוסים הצהובים של מועצה אזורית גולן, המסיעים את תלמידי בתי הספר התיכוניים, ומעתה משמשים בו זמנית כקווי תחבורה ציבורית.
מספר הנסיעות היומיות באזור הוגדל כמעט פי 6, מ-30 ל-175.
רמה הפעילה קווי תחבורה המובילים אל מרכזי אשכולות היישובים (קצרין, בני יהודה, מרום גולן וחיספין וכן מסעדה ומג'דל שמס), ומהם אל ערים מחוץ לאזור (קריית שמונה, חצור הגלילית, טבריה, צפת ועפולה).
לקראת פקיעת תקופת הזכיינות של רמה הוציאה מועצה אזורית גולן בנובמבר 2023 מכרז להפעלת התחבורה במועצה.
בו זכתה אלקטרה-אפיקים, אך המכרז בוטל בידי בית המשפט המחוזי בלוד בשבתו כבית משפט לעניינים מינהליים בעקבות ניגוד עניינים בו כותב המכרז עבד במקביל עבור אלקטרה.
באוקטובר 2024 בית המשפט העליון דחה את ערעור המועצה ואלקטרה על ההחלטה.
חברת רמה סיימה את פעילותה עם תום תקופת הזיכיון בנובמבר 2023 והפעלת הקווים עברה זמנית לשלוש חברות הסעים אשר הפעילו זמנית את הקווים עד לכניסת אגד גולן.
בפברואר 2025 זכתה אגד במכרז חדש של מועצה אזורית גולן להפעלת קווי האוטובוס במועצה האזורית באמצעות חברת הבת אגד רמת הגולן שהוקמה לצורך המכרז.
ב־31 באוקטובר 2025 החלה אגד גולן להפעיל את התחבורה הציבורית בגולן לצד המועצה האזורית.
צי חברת "אגד גולן" כולל 46 אוטובוסים.
39 אוטובוסים בין-עירוניים מסוג KLQ6121YA של חברת הייגר ו 7 מיניבוסים בין-עירוניים תוצרת מרצדס.
אוטובוסים אלו פועלים לצד האוטובוסים הצהובים של המועצה האזורית עצמה.
אגדה הוא ספר דיסטופי בז'אנר המדע הבדיוני, משנת 2013, מאת הסופרת מרי לו.
הסיפור מתרחש בלוס אנג'לס העתידית ומתמקד בשתי דמויות לסירוגין.
יוני, בת לאצולה המקומית, היחידה באימפריה שקיבלה ציון מושלם במבדקים מיועדת להילחם בחזית נגד הקולוניות, ודיי, פושע מבוקש שברח לאחר שנכשל במבדקים.
דרכיהם מצטלבות כאשר דיי מנסה לגנוב תרופות מגפה מבית החולים על מנת לעזור לאחיו החולה עדן שחלה במוטציה של המגפה.
במהלך הבריחה הוא מטיל סכין באחיה הבכור של יוני, מיטיאס ומואשם בהריגתו.
יוני מוצאת את התליון שלו (מטבע דולר אמריקני, מוגן במעטפת פלדה) ומשתמשת בו כדי למצוא אותו.
לאחר "פגישת עסקים" עם דיי היא מתחילה לעקוב אחריו.
במהלך החיפוש היא מצילה את ידידתו של דיי, טס, מקרב סקיץ (קרב ברים מאורגן).
דיי חובש אותה וביחד הם משוטטים בעיר (מבלי להיות מודעים זה לזהותו של זה).
לבסוף יוני מגלה שהוא דיי לאחר שהתנשקו, ומובילה אותו למלכודת שבמהלכה אמו נהרגת.
לאחר שהוא נחקר הוא מספר לה שסכינו פגע בכתף של מיטיאס ולא בחזהו.
לאחר זמן מה, כששותפה לתפקיד יורה באזרחים חפים מפשע היא מגלה צופן ביומניו של מיטיאס המוביל אותה לבלוג סודי שבו היא מגלה שהרפובליקה משתמשת בעניים כשפני ניסוי למגפה על מנת להשתמש בה נגד הקולוניות ובנוסף היא מגלה שדיי הוא עילוי מושלם.
לאחר שכמה רמזים שהיא מוצאת קושרים את רצח אחיה לרפובליקה ולא לדיי, היא מחליטה לשחרר אותו ואת אחיו לפני מועד ההוצאה להורג.
כורתת ברית עם המורדים הפטריוטים ומגלה שיום ההוצאה להורג הוקדם.
במהלך ההסכם היא מוכרת להם אלקטרו-פצצה ולאור הגילוי היא נעצרת.
הספר ממשיך בוולנסיה ושם מגלים שאחיו של דיי, ג'ון, התחלף איתו והוצא להורג במקומו.
רוב הסיפור מתרחש בלוס אנג'לס בעתיד.
לפי הספר, שיטפונות פגעו בארצות הברית וגרמו לפיצול ארצות הברית לקולוניות ולרפובליקה.
בין השתיים מתנהלת מלחמה עזה על שטחים.
המגפה היא וירוס שמתפתח במפעלים תת-קרקעיים ומוזרם לאזורי העוני לניסויים ובדיקות.
מעבר לכך, ברפובליקה קיימים מורדים המכונים פטריוטים.
המבדקים הם סדרת מבחנים שכל ילד רפובליקה עובר בגיל 10 והציון הוא מתוך 1500. עילוי הוא כל אחד שבין 1400 ל-1499. עילוי מושלם הוא ילד שקיבל ציון של 1500, אך קיימים רק שניים כאלה, דיי ויוני.
לפי דברי הרפובליקה, כל הנכשלים נשלחים למחנות עבודה, אך האמת היא שהם נשלחים לבתי חולים שם עושים עליהם ניסויים והורגים אותם.
בנוסף יצאו עוד מספר ספרים :
Life Before Legend - תיאור העולם לפני הספר הראשון, טרם תורגם לעברית
Life After Legend - תיאור העולם אחרי הספר השלישי, טרם תורגם לעברית
Rebel - הספר הרביעי בסדרה, המתרחש עשר שנים לאחר אירועי אלוף, טרם תורגם לעברית
הספר זכה לביקורות מעולות רבות.
בעיתון הגרדיאן נכתב כי "הספר מדהים והשאיר אותי דבוק לכיסא לכל אורכו"
באתר Goodreads הספר קיבל ציון של כ-4.2 על ידי כ-360,000 מצביעים.
אגד לוגיסטי בצה"ל אחראי על נושאי לוגיסטיקה, רפואה, טנ"א ושיטור של היחידה שבמסגרתה הוא פועל, כדי לאפשר הספקה ותחזוקה ליחידות שמתחתיה.
עד 2006 היה לאוגדות אגד תחזוקה, מ-2006 הוחלט לצמצם אותם ולהחליפם באגד לוגיסטי מרחבי (אלמ"ר).
כחלק מלקחי מלחמת לבנון השנייה הוקמו אגדים לוגיסטיים אוגדתיים (אלו"ג) אם כי במתכונת יותר מצומצמת מאגדי התחזוקה.
מטרת האגד הלוגיסטי האוגדתי הוא מתן מענה לדרגים הנמוכים יותר באוגדה (גדוד, חטיבה) במקרים בהם נדרש סיוע עקב עומס או הגבלה ביכולת המענה במסגרות השונות.
האגד הלוגיסטי מקביל ברמתו ומבנהו לחטיבה ומפקדו הוא קצין בדרגת אלוף-משנה.
אגד לוגיסטי אוגדתי בתצורתו הנוכחית מורכב מהיחידות הבאות:
יט"א (יחידת טכנולוגיה ואחזקה) - מטרתה מתן מענה אחזקתי בדרג האוגדתי בכלל תחומי הרק"ם, הרכב והנשק.
פלק"ד א' - אחראי על מתן מענה בתחומי הטנקים והנגמ"שים (כולל נמ"רים, אכזריות ופומ"ה).
הפלק"ד יהיה בנוי למול אמל"ח האוגדה.
פלק"ד ב' - זהה במבנהו לפלק"ד א' ונועד להחליפו עם שחיקתו, לסייע לו בחלפים ובכ"א או להפרס בנקודה אחרת במסגרת האוגדתית.
פלוגה מסייעת - אחראית על מתן מענה בתחומי הרכב, הצמ"ה, הארטילריה (כולל מרגמות), הנשק והאופטיקה.
2 פלגות הספקה - אחראיות על תגבור פלגות ההספקה בגדודים ובחטיבות ובסיוע הזרמת תספוקת מהמל"ן.
3 חוליות שליטה - אחראיות על הכנסת והובלת כוחות חבירים ממסגרות שונות או דרגים אחרים (פיקודיים ומטכ"ליים).
פלוגת מ"צ - אחראית על חסימת צירים וניתוב בעורף גזרת הלחימה ומניעת כניסת אזרחים לשטחים מאוימים.
פלוגת רפואה - דומה לפלה"ק בחטיבה ותפקידה מתן מענה רפואי ופינוי נפגעים במהירות האפשרית.
פלת"ח (פלוגת תחמושת) - אחראית על תספוק חטיבת האש האוגדתית בפגזים.
תגי יחידה של אגדי תחזוקה ההיסטוריים ושל אגדים לוגיסטיים אוגדתיים
תגי אגדי תחזוקה של האוגדות הסגורות
"אגדה יפנית" (המוכר במילותיו הראשונות: "בחמש קם צייד") הוא פזמון משנת 1972, שנכתב על ידי אהוד מנור והולחן על ידי אריאל זילבר.
השיר בוצע במקור על ידי ליאור ייני, במסגרת הסרט "לאן נעלם דניאל וקס?", אך הביצוע המוכר ביותר שלו הוא של זילבר עצמו משנת 1976, במסגרת האלבום "רוצי שמוליק".
השיר הושמע רבות ברדיו במשך עשרות שנים לאחר מכן.
במסגרת חגיגות שנת ה-50 למדינת ישראל, יצא השיר בביצוע מחודש של מתי כספי במסגרת מיזם "עבודה עברית".
מילות השיר מדברות על צייד שבסופו של יום-ציד לא מוצלח רואה באגם זוג ברבורים, ומוציא את תסכולו בכך שהוא יורה חץ באחד מהם.
בלילה באה אליו בחלום הברבורה בדמות נערה, מבכה על מות אהובה וקוראת לצייד לחזור לאגם.
למחרת הצייד שב לאגם, ובראותו, מנקרת הברבורה בבשרה עד מוות.
פירוש אפשרי של השיר מציג את הצייד, שמסמל את חוסר הסבלנות, הכעס והרוע בעולם, מול הברבורים הלבנים והטהורים, שמסמלים את הטוב והאהבה.
בסופו של השיר מחליטה הברבורה להתאבד בזמן שהצייד צופה בה, כדי לגאול עצמה מהכאב על מות אהובה ולנסות במותה לגרום לצייד ייסורי מצפון שאולי יגרמו לו לתקן את דרכיו.
השיר מסתיים במילים "כל העולם דממה.
כל העולם שממה", שמרמז על אדישות האנושות לעוולות העולם.
השיר מורכב מארבעה בתים שהולכים ומתקצרים: בשני הבתים הראשונים יש 16 שורות, בבית השלישי יש 10 שורות ובבית הרביעי יש 2 שורות.
למרות שהמשקל הראשי של השיר הוא 3/4 (ואלס), חלקים מסוימים בשיר עוברים ל-4/4 ואפילו 5/4.
הבית הראשון מתאר את יומו של הצייד: הכישלון בציד, הפגישה בברבורים והירי בברבור אחד.
הבית השני מתאר את חלום הצייד שבו הוא פוגש את הברבורה והיא מזמינה אותו לבוא לנהר.
הבית השלישי מתאר את בואו של הצייד לנהר ואת מות הברבורה.
הבית הרביעי מתאר את תגובת העולם למקרה.
השיר "אגדה יפנית" נכתב במסגרת הסרט "לאן נעלם דניאל וקס?".
עלילת הסרט עקבה אחרי זמר ישראלי (שגילם ליאור ייני) ששהה שנים בארצות הברית, והגיע לחופשת מולדת על מנת לחפש את חברו לתיכון, דניאל ווקס שהיה "מלך הכיתה" והשפיע על כל בני מחזורו.
באחת הסצנות הזמר היה צריך לשיר שיר מקורי.
את הלחן לשיר החדש חיבר אריאל זילבר והוא גייס את אהוד מנור לטובת כתיבת המילים.
הלחן האקזוטי, עם צלילים חריגים יחסית שמניעים את הנרטיב במנגינה ייחודית היוצרת אווירה קסומה, שאהוד מנור ראה כאינטרפרטציה למוזיקה יפנית.
בהשפעת ספר שקרא באותם ימים על יפן, החליט מנור לתת לשיר החדש את השם "אגדה יפנית" ולגולל סיפור אגדה נוגה ומרגש.
התרבות היפנית מתבטאת בקו העלילה ובדימויים דוגמת "היא שלחה מקורה, וקרעה בבשרה", מעשה ההתאבדות "ממש במו ידיך" שהושפע מדימויי הלחימה היפנית במערב.
אגדה מספר 17 הוא סרט ספורט רוסי שיצא לאקרנים בשנת 2013. הסרט מבוסס על אירועים אמיתיים ומתמקד בסיפורו של ולרי חרלמוב, שחקן הוקי קרח שהצליח להוביל את נבחרת ברית המועצות לניצחון על נבחרת קנדה במסגרת סדרת הפסגה.
בסרט מככבים דנילה קוזלובסקי בתפקיד חרלאמוב, ואולג מנשיקוב בתפקיד מאמן הנבחרת, בה שיחק טראסוב.
את הסרט ביים ניקולאי לבדב, שגם היה שותף לכתיבת התסריט.
בכורת הסרט נערכה ב-18 באפריל 2013 באולם הקולנוע "אוקטובר" במוסקבה.
הסרט זכה לביקורת חיובית רבה וזכה בשישה פרסי האקדמיה הרוסית לקולנוע, לרבות פרס הסרט הטוב של השנה.
בשנת 2014 הוענק לו פרס הפדרציה הרוסית.
ולרי חרלמוב הילד מוצא עצמו בלב מרוץ שוורים ובסכנת הימחצות, אך ניצל ברגע האחרון.
כשהוא מדבר עם דודו, חוסה, הוא חושש שלא יצליח להגיע להישגים בחייו והלה מעודד אותו שאין דבר העומד בפני הרצון.
ולרי חרלמוב הוא שחקן הוקי קרח מתחיל המנסה את מזלו ולהתקבל לקבוצת ההוקי קרח המוערכת צסק"א מוסקבה שבהדרכת המאמן אנטולי טראסוב.
אך טראסוב לא רואה בצעיר שחקן הוקי קרח מספיק טוב ושולח אותו עם חברו אלכסנדר גוסב ("אווזון") להתאמן בקבוצת "זבזדה" בעיר צ'רבקול שבמחוז צ'ליאבינסק.
גם קבוצה זו הופעלה על ידי הצבא האדום ושיחקה בליגה השנייה של ברית המועצות.
מאמן הקבוצה, ולדימיר אלפר, ראה בו חלוץ מרכזי בקבוצה והגביר את אימוניו של חרלמוב שבלט מאוד ביכולתו בקבוצה, כבש 34 שערים ב-40 משחקים ובמרץ 1968 זימן אותו טראסוב בחזרה לצסק"א.
לאחר שהתאקלם בקבוצה, חרלמוב מקבל מקום של קבע בקו הראשון של התקפת צסק"א ולאחר מכן בנבחרת הסובייטית והחל לשתף פעולה עם ולדימיר פטרוב ובוריס מיכאילוב - שיתוף פעולה שיימשך מספר שנים הן בקבוצה והן בנבחרת ברית המועצות.
במקביל טראסוב סופג לחץ מצד השלטונות ובעיקר מצד הממונה על ההוקי קרח מטעם מפלגה, אדוארד בוריסוביץ' בלאשוב, שטראסוב הביא לסילוק בנו מהקבוצה.
בלאשוב מנסה לשכנע את חרלמוב לפעול נגד טראסוב בשל שיטות האימון הקשוחות שלו, אך חרלמוב מסרב לחתום על המסמכים ומאוחר יותר אף מתוודה על כך בפני טראסוב.
במקביל להתפתחות קריירת המשחק שלו, מנסה חרלמוב לתמרן ביחסיו עם חברתו אירינה סמירנובה.
לאחר משחק תצוגה שערורייתי ושיפוט מוטה במשחק בין ספרטק מוסקבה לנבחרת ברית המועצות ובאקט מחאה טראסוב הורה לשחקניו לעזוב את ההיכל, חרלמוב העצבני יוצא לנהוג במכוניתו, במהלך הנסיעה הוא ניסה לעקוף משאית, אולם לא הבחין במשאית נוספת שנסעה מולו ובניסיון להתחמק ממנה הוריד את הרכב מהכביש והתנגש בעמוד חשמל.
הוא שבר בתאונה את אחת מרגליו ושתיים מצלעותיו וספג גם זעזוע מוח.
חרלמוב עבר סדרה של ניתוחים בעוד קריירת ההוקי שלו עומדת בספק.
רק כעבור חודשיים היה יכול לרדת ממיטתו ולהתחיל ללכת.
במהרה נכנס להליך מזורז של שיקום.
חרלמוב חוזר להתאמן בנבחרת לקראת משחקי הפסגה המתוכננים ומאמן הנבחרת החדש וסבולוד בוברוב, שמונה במקום טראסוב, מציג את חרלמוב כשחקן מרכזי בנבחרת והם טסים לקנדה.
בנמל התעופה לפני עזיבתם לקנדה, טראסוב מגיע להיפרד מהם ומזכיר לחרלמוב כי מדובר במשחק גורלי וכי המדינה כולה תצפה בו: "אתה מספר 17 וכל העולם יידע זאת".
הקנדים שאננים ובטוחים בניצחונם, עד כדי כך שבמסיבת עיתונאים אחד העיתונאים אומר כי במקרה של ניצחון הנבחרת הסובייטית הוא יאכל את עיתון מהדורת הערב של עיתונו ובריאיון לטלוויזיה הקנדית שחקני הנבחרת הקנדית בובי קלארק ופיל אספוסיטו מצהירים כי לנבחרת הסובייטית אין אפשרות לנצח.
הקנדים מובילים כבר לאחר 6 דקות, אך הסובייטים מצליחים להשוות את התוצאה וברבע השני אף להעלות ליתרון 3:2 משער של חרלמוב, שזוכה אגב כך לתשואות מהקהל, הקנדי ברובו.
בהפסקה המאמן הקנדי מכריז בפני שחקניו כי לא מדובר במשחק גרידא אלא מלחמה של ממש ושעליהם לגמור את "מספר 17".
במהלך המשחק בובי קלארק הכה במכוון בקרסולו הפגוע של חרלמוב באמצעות מקל ההוקי ופצע אותו אך חרלמוב מסרב לרדת מהקרח וחוזר לשחק.
בסוף המשחק הוא מצליח להבקיע את שער הניצחון ובסוף המשחק אף זוכה להערכה רבה מצד השחקן פיל אספוסיטו.
המשחק מסתיים בתוצאה 7:3 לברית המועצות.
"אגדה בחולות" הוא אלבום יצירה שכתב יוני רכטר, למופע של להקת המחול "ענבל".
זהו אחד משלושת התקליטים שהוציא יוני רכטר בשנת 1979 (לצד אלבום הסולו הראשון "התכוונות" והאלבום המשותף עם יהודית רביץ "באופן קבוע וחד פעמי").
המופע מתאר את סיפורה של העיר תל אביב מראשיתה.
מלבד הקטעים האינסטרומנטליים באלבום, יש בו גם שלושה שירים: "נמה יפו", "ילדי ההפקר" ו"הילד ניסים" (שני השירים האחרונים הוקלטו מאוחר יותר על ידי אריק איינשטיין, והראשון על ידי גידי גוב).
התקליט הודפס במהדורה מצומצמת, והפך עם הזמן לפריט אספנים יקר ערך.
בשנת 2013 הוציאה חברת התקליטים הד ארצי את האלבום כחלק ממארז תקליטורים בשם "יוני רכטר – האלבומים המקוריים" הכולל בין היתר את אלבום זה.
בתקליט ויניל המקורי (1979): צד א': "פתיחה מוזיקלית", "הנמל" ו"רחוב הרצל".
צד ב': "נוף בתל אביב" ו"פורים בתל אביב".
פסנתר, פסנתר חשמלי, סינתיסייזר - יוני רכטר
חליל - שם טוב לוי
גיטרה בס - אבנר יפעת
תופים וכלי הקשה - אלון הלל, שלמה חממי, איקי לוי, נסים ימיני, דובי קיזלשטיין
סקסופון וקלרינט - יוסי שלמון, מורטון קם, יעקב מירון
כינור חשמלי - טוני ברוור
מיתרים וכלי נשיפה מעץ וממתכת - קבוצת נגנים: התזמורת הפילהרמונית
הדרכה קולית - רפי קדישזון
הוקלט באולפני טריטון, יולי 1979
טכנאי הקלטה - יורם אלמדון
עוזרת הפקה - עפרה קיבי
עיצוב גרפי לעטיפה - סטודיו נס
הוצג בתל אביב בקיץ תשל"ט
תפאורה - דב בן דוד
אגדה ממבט ראשון הוא סרט קולנוע רוסי בהנפשה ממוחשבת, אשר מבוסס על סדרת הטלוויזיה "סיירת הקסמים".
הסרט בוים על ידי אנדריי קולפין, ומדבבים בו במקור ניקיטה וולקוב, אירינה סטרשנבאום, טימור רודריגז וארסני פרל.
הסרט יצא לאקרנים ברוסיה ב-28 באוקטובר 2021 בהפצת KaroProkat.
בישראל הסרט יצא לאקרנים בדיבוב עברי ב-2 במרץ 2023 בהפצת רד קייפ.
בימי קדם, אנשים ויצורים מופלאים חיו יחד.
עד שהרוח הלבנה, מפלצת חסרת רחמים המסוגלת להרוס את כל העולם, הגיעה לנסיכות דיבנוזמסקויה.
אבל רק גיבור אחד יכול לעצור את המפלצת.
הוא צעיר, חזק, חתיך, וגם נוהג על אופניים...
ניקיטה וולקוב בתור קושצ'יי בן האלמוות
טימור רודריגז בתור חרב קלדנץ
פאבל ברשק בתור הנסיך בלויאר
אירינה מדבדבה בתור ידוויגה פטרובנה (באבה יאגה)
יוליה זימינה בתור וסיליסה וסילייבנה
אנדריי רוז'רוב בתור בזיליו החתול
באוגוסט 2017, בשידור של רדיו מאיאק, אמר המנהל הכללי של אולפן האנימציה Parovoz (ru), אנטון סמטנקין, כי האולפן החל בהפקת הסרט, שתוכנן לצאת במקור ב-2020, אבל נדחה ל-2021 בגלל מגפת הקורונה.
אגדה הוא סרט הרפתקאות-פנטזיה אפלה אמריקאי משנת 1985 בבימויו של רידלי סקוט ואשר בו מככבים טום קרוז, מיה שרה וטים קארי.
הסרט הופק בתקציב של 24.5 מיליון דולרים והצליח להרוויח בקופות בסך הכל 23.5 מיליון דולרים.
ביער קסום חיים שני חדי-קרן אשר מגלמים את האור ואת הטוב שבעולם.
ג'ק (מגולם על ידי טום קרוז), בחור צעיר אשר חי ביער הקסום, מציג בתחילת הסרט את חדי הקרן בפני הנסיכה הסקרנית לילי (מגולמת על ידי מיה שרה).
בסצנת הפתיחה אדון האופל (מגולם על ידי טים קארי), אשר חותר להשתלט על העולם ולגרום לחשכה נצחית, מצווה על עוזריו הגובלינים להרוג את חדי הקרן ולגנוב את הקרניים שלהם.
בעקבות המפגש בין לילי לחדי-הקרן, מצליח מנהיג הגובלינים בליקס להרעיל למוות את אחד מחדי הקרן באמצעות חץ נשיפה שננעץ בגופו, ולחתוך את קרנו ובאופן זה הוא גורם ליער הקסום לשקוע לחורף נצחי ומושלג.
לילי, אשר חשה אשמה גדולה, נשבעת לעשות כל שביכולתה על מנת לתקן את המצב, אך היא נלכדת על ידי אדון האופל שמנסה לגרום לה להפוך לכלתו.
בתוך המאורה של אדון האופל ג'ק משתמש במגנים על מנת להכניס את קרני אור השמש ללב המאורה, ובאופן זה הוא מגרש לבסוף את אדון האופל ומחזיר את האור אל העולם.
בעקבות כך ג'ק מציל את לילי והיער חוזר לפרוח כבעבר.
מיה שרה בתפקיד הנסיכה לילי
טים קארי בתפקיד אדון האופל
דייוויד בננט בתפקיד השדון גאמפ
אליס פליטן בתפקיד מנהיג הגובלינים בליקס
אנאבל לאניון בתפקיד הפיה אונה
בילי בארטי בתפקיד הגמד סקרובול
קורק האברט בתפקיד הגמד בראון טום
בשנת 2002 אולפני יוניברסל הוציאו לשווקים את "גרסת הבמאי" של הסרט.
גרסה זו, אשר באורך 113 דקות, כוללת סצנות רבות שהוסרו מהגרסה הקולנועית המקורית של הסרט.
אגד נ"מ דרום 170 היה יחידה במערך הנ"מ הישראלי, שפעל מ־1975 עד לאיחודו עם ביסנ"מ ב־1993.
לאחר מלחמת ההתשה הוקם מנ"מ (מרכז נ"מ) 170 כיחידת תמיכה לגדודי המילואים בסיני, לצד מנ"מ 167 במרכז, מנ"מ 168 בצפון ומנ"מ 169 בנגב.
המנ"מ שכן בבסיס רפידים, בסיס חיל האוויר העיקרי בסיני.
עם פרוץ מלחמת יום הכיפורים מינה קהנ"מ מאיר שריב את מפקד ביסנ"מ סא"ל אברהם אורן למפקד כוחות הנ"מ בסיני.
לאחר מספר ימים מונה אל"ם משה תמיר למפקד מנ"מ 170 ואורן שימש כסגנו עד סוף המלחמה.
לאחר תום הלחימה חזר אורן לפקד על המנ"מ.
ב־1975 הפכה היחידה לאגד נ"מ 170 כמפקדה קבועה לכוחות הנ"מ בסיני.
בסוף שנות השבעים עבר האגד לבסיס אל-עריש (בח"א 5) שהוחל בביסוסו כבסיס נ"מ.
בעקבות הסכם השלום עם מצרים עבר האגד לבסיס איתם (כנף 25).
בעקבות נסיגת צה"ל מסיני כחלק מהסכם השלום בין ישראל למצרים אוחד האגד יחד עם אגד נגב 169 ואגד מרש"ל 173 לאגד דרום 170. האגד המתקם בבסיס משאבי שדה.
בספטמבר 1993 אוחד אגד 170 עם בית הספר לנ"מ שעבר מבסיס הנ"מ בהרצליה לבסיס משאבים.
האגד המשיך להתקיים כאגד מילואים על בסיס מפקד טייסת תעופה של ביסנ"מ כסגן המפקד ואל"ם משה רומם כמפקד האגד במילואים.
גדוד 66 הועבר לאגד נ"מ 168, בעוד יטנ"מ 139 הייתה בכפיפות לאגד, לצד גדודי המילואים.
שם תקופת כהונה הערות אברהם אורן 1975 פיקד על מנ"מ 170 במלחמת יום הכיפורים; עבר לפקד על אגד נ"מ 168 רוניה לפיד 1975–1977 לימים קהנ"מ אריה לרר 1977–1979 מנשה גונן 1979– ישראל שראל –1984מאיר און 1984–1986 אלחנן משי 1986 – משה רומם גלעד רמות לימים מכהנ"םיוסי הורביץ
אגדה חיה הוא אלבום מוזיקלי בשיתוף פעולה של הזמר שחר אבן צור ושל מוזיאון הטבע ע"ש שטיינהרדט.
ב-18 במאי 2022 שוחרר האלבום להאזנה באתר יוטיוב.
במסגרת האלבום, כל שיר הוקדש לחיה ארץ-ישראלית אחרת ומלווה בסרטון אנימציה.
בנוסף, לאלבום יצא ספר נלווה, ואבן צור החל להופיע עם שיריו, בין היתר באתרי טבע ברחבי הארץ.
בהמשך יצאו שני אלבומים נוספים.
האחד בשם אגדה חיה בעיר, הסוקר חיות ארץ-ישראליות שונות החיות במרחב העירוני.
השני הוא שירת הזמיר, אלבום המשותף לאבן צור ולחברה להגנת הטבע, ובמסגרתו כל שיר מוקדש לציפור ארץ-ישראלית אחרת.
שחר אבן צור הוא זמר-יוצר, מפיק ומתופף ישראלי.
אשתו, שלי, זואולוגית ושותפתו לפרויקט.
במסגרת האלבום, צוות החוקרים במוזיאון הטבע סייעו בבחירת בעלי החיים לאלבום וסיפקו את המידע הזואולוגי עליהם.
אבן צור כתב, הלחין ושר שיר לכל חיה בהתאם למידע מהחוקרים.
אגדה חיה בעיר הוא אלבום מוזיקלי בשיתוף פעולה של הזמר שחר אבן צור ושל מוזיאון הטבע ע"ש שטיינהרדט, ומהווה את אלבום ההמשך לאלבום אגדה חיה.
ב-23 במאי 2023 פורסם האלבום להאזנה באתר יוטיוב.
במסגרת האלבום, כל שיר הוקדש לחיה ארץ-ישראלית אחרת החיה במרחב העירוני ומלווה בסרטון אנימציה.
בהמשך יצא האלבום שירת הזמיר, אלבום המשותף לאבן צור ולחברה להגנת הטבע, ובמסגרתו כל שיר מוקדש לציפור ארץ-ישראלית אחרת.
לאחר צאת האלבום הראשון, החל אבן צור בשיתוף מוזיאון הטבע לעבוד על פיתוחו של האלבום הנוסף.
גם הפעם, צוות החוקרים במוזיאון הטבע סייעו בבחירת בעלי החיים לאלבום וסיפקו את המידע הזואולוגי עליהם.
"אגדה" (ידוע גם בשם "על שפת ים כנרת" על פי מילות הפתיחה) הוא שיר שנכתב על ידי יעקב פיכמן והולחן על ידי חנינא קרצ'בסקי בשנת 1922.
לדברי חוקר תולדות הזמר העברי, אליהו הכהן, על סמך עדותו של יוסי ידין (סוקניק), פיכמן כתב את השיר לבקשתה של חסיה סוקניק, שהייתה מפקחת על גני הילדים בירושלים.
פיכמן התארח בביתו של אלעזר ליפא סוקניק, שהיה לימים חוקר המגילות הגנוזות.
אשתו של אלעזר, חסיה, ביקשה מפיכמן שיכתוב עבורה שיר ילדים.
לטענה שבית טריידל המפואר, אשר נבנה בסמוך למושבה כנרת, ושימש כמלון בו התארחו אורחים נכבדים, כדוגמת הברון רוטשילד, יוסף קלאוזנר, וארתור רופין, עורר בפיכמן את ההשראה לכתיבת השיר "אגדה", אין כל תיעוד היסטורי.
מילות השיר נדפסו לראשונה בניסן תרפ"ב (אפריל 1922) בגיליון מס' 2 של הדו-שבועון לבני הנעורים "שיבולים" שיצא לאור בוורשה, והמילים עם הלחן פורסמו בגיליון ד'-ה' של העיתון "גננו", שהיה מיועד לילדי הגנים ולבתי האם.
בספר "צלילי חנינא", שנערך לאחר פטירתו של מלחין השיר, קרצ'בסקי, מופיעים תווי השיר כפי שעיבד אותם עבור שירה בשני קולות.
ההקלטה הראשונה של השיר נעשתה על ידי חלוץ מקליטי הזמר העברי טרום הקמת המדינה, יוסף שפינדל, באולפני HMV שבלונדון, בשנת 1935.
הקלטה מוקדמת נוספת נעשתה ב-1952 על ידי מרטין לורנס (1983-1899), זמר אופרה יהודי, תושב לונדון.
בשיר "המורה לזמרה" שכתב עמוס אטינגר והלחין מאיר הרניק ובצעה במקור יונה עטרי, השיר מוזכר בתור השיר האהוב על המורה עצמה.
אגדות סיניות, בדומה לאגדות אחרות, הן סיפורי פולקלור העוברים מפה לאוזן, בדרך כלל ללא ידיעת מקורם.
ייחודן של אגדות אלו הוא בכך שהן נחשבות קדומות יותר מאגדות של עמים אחרים, ועוסקות בנושאים הקשורים לתרבות ולבני העם הסינים.
בדרך כלל אגדות אלה הן בעלות תוכן המשלב נרטיבים עממיים וחוכמת חיים.
האגדות הסיניות הן מרכיב מרכזי בדת הסינית העממית.
כמו כל סוגי האגדות, גם אגדות סיניות נוצרו כדי להסביר תופעות טבע שהמדע, שהיה קיים בעת שנוצרו אגדות אלו, לא ידע להסבירן.
כך לדוגמה באגדות הבוחנות מי ברא את העולם וכיצד עשה זאת, איך נוצרו הרי ההימלאיה, מדוע נהרות זורמים והרי געש מתפרצים.
סביר להניח שאגדות נהגו כבר מהעת בה נוצרה השפה המדוברת, וכי הן נוצרו בתחילה על מנת לספק מענה לשאלות שהעלו ילדים בני התרבות המקומית ועל מנת להורות לילדים כיצד להתנהג.
כך לדוגמה אף באגדה שעוסקת בהיווצרות התה, המספרת על נזיר סגפן ממנזר השאולין, שנהג לשבת במערתו מעל המנזר בבידוד מוחלט, תוך שהוא מנסה להגיע להארה רוחנית במשך ימים רבים ומנע מעצמו מזון ושינה.
באחד הימים נרדם במהלך לימודיו, וכאשר התעורר כעס על עפעפיו שבגדו בו, תלש אותם והשליך אותם על הקרקע.
באותו המקום צמח עץ התה הראשון שעליו דומים לעפעפי אדם והמשקה שמכינים ממנו אכן מעורר ומונע שינה.
עוד לפני שהומצאו אגדות על נושאים כאלה, הגו הסינים אגדות על סוגיות בעלות חשיבות רבה יותר מבחינתם, כגון כיצד ועל ידי מי הומצא המשי, מדוע סין מלאה בנהרות הזורמים כולם לאותו כיוון ומי היה הקיסר הראשון של סין.
כמו כן האמינו הסינים בקיומם של דרקונים, יצורים דמיוניים הדומים לנחש בעל ארבע רגלים, בעל קשקשים, שלרוב יכול לעוף למרחקים גדולים במהירות וללא כנפיים.
באגדות הסיניות מסופר רבות גם על קיסרים אגדיים, או אף על קיסרים שיש עדויות היסטוריות לקיומם, אשר עשו מעשי פלאים ונלחמו ביצורי פרא כדי להגן על ממלכתם.
מסופר גם על המצאות הנייר, המשי והמצפן, לרוב בידי קיסרים או נשותיהם ובנותיהם.
באגדות הסיניות גם מומחש ההבדל הרב בין 56 הקבוצות האתניות והמיעוטים הקיימים בסין, ובהן אחת מהאגדות הסיניות על בריאת העולם, המספרת כי האלה נו-גווא לקחה בוץ ויצרה ממנו דמויות אנוש במו ידיה, אך לאחר שיצרה אלפי דמויות התעייפה ותהתה מה עליה לעשות כדי לברוא את השאר ללא מאמץ.
לבסוף לקחה חבל ארוך, טבלה אותו בבוץ ומתחה אותו מעל העולם, ומכל טיפת בוץ שטפטפה ממנו נוצר אדם.
על פי האגדה, האנשים היפים והמוצלחים בעולם הם אלה שיצרה במו ידיה, ואילו אלו שטפטפו מהחבל בתור טיפות בוץ הפכו למכוערים וללא מוצלחים.
האגדות הסיניות לא נכתבו על ידי אנשים מסוימים, אלא התפתחו במהלך הדורות.
ישנן מספר סיבות להתפתחות אגדה:
ניסיון לעורר עניין בילדים כדי שיעשו את הנדרש מהם.
אירוע ראשוני: בתחילה התרחש אירוע כלשהו, שגרר אחריו רכילויות וסיפורים פשוטים שצמחו אט אט והפכו לאגדות.
לאגדות אלו נוספו עם הדורות והשנים עוד ועוד פרטים.
כל דור הוסיף פרטים תואמים לזמנו ולאירועים שקרו, ועל כן האגדות הן לרוב מקור היסטורי חשוב.
אמנם אי אפשר תמיד להסתמך לחלוטין על אגדות אלה, אך הן ממחישות ומוסיפות ודאות ועדות לדברים הידועים לנו כבר ממקורות אחרים.
תופעת טבע: אגדות אלו נכתבו כדי לתת מענה לשאלות כגון: כיצד נוצר העולם, מדוע ההרים קיימים או מהי מטרתם של הנהרות.
הוספת עניין לנושא: ילדים רבים בימים הקדומים נאלצו לעבוד בשדה שלא לפי רוחם, ועל כן התנגדו לעבודה ולא השקיעו בה מאמץ.
אגדות מסוג זה נועדו להמריץ את הילדים ולרומם את רוחם.
אגדות הן הדרך הפשוטה ביותר וגם היעילה ביותר להעביר מסר לילד קטן, ורוב האגדות מסוג זה מספרות על ילדים אשר עבדו בחריצות וזכו למתנה משמיים, אך לפעמים גם מסופר בהן על עצלנים אשר זכו לגורל אכזר.
מובן שישנן דרכים רבות אחרות שבהן יכולה "להוולד" אגדה, אך אלו הן החשובות והבולטות ביותר.
אגדות סיניות אינן מקור היסטורי מהימן ביותר, אך הן יכולות לאשש עובדות היסטוריות רבות.
מן האגדות ניתן ללמוד על אמונותיהם של תושבי סין העתיקה ועל פולחן הדת שלהם.
למשל: בחלק ניכר מן האגדות מסופר על זקנים חכמים ונערים פוחזים, ומזאת ניתן להסיק כי תושבי סין העתיקה העריכו מאוד את חכמתם ואת ניסיונם הרב של הזקנים.
בנוסף, ישנן גרסאות רבות ושונות לכל אגדה, ומזאת יכולים אנו להסיק על חוסר ההסכמה בנושאים שונים ברחבי סין.
אגדה שכל גרסאותיה תואמות או כמעט תואמות מצביעה על הסכמה כללית בנושא.
לעיתים אבדו רשימות ההיסטוריה של הקיסרים, ובמקומן צמחו אגדות, ואם משמיטים מהן את כל הפרטים הלא הגיוניים הן הופכות למקור היסטורי די מהימן.
בנוסף, אם נניח כי בכל אגדה מצוי גרעין של אמת, לפעמים קל למוצאו ולפעמים דרושות שעות של עבודה ומחשבה עמוקה.
לכל האגדות הסיניות מטרה כלשהי.
כאן מובאות חלק מן המטרות, ודוגמה לכל אחת.
חלק מן האגדות הסיניות מהוות חלק ממשחק או מתרגיל מתמטי כלשהו, כגון זו:
לפני שנים רבות חי בארץ סין איש זקן.
לאיש לא היה כל רכוש מלבד אריח חרסינה יקר מאוד.
הוא שמר על האריח כעל אוצר יקר מפז.
באחד הימים כשניקה את האריח, נרשם עליו בסינית: "התוכנית הגאונית בת שבעת החלקים".
לכן כשנפל האריח מידיו ונשבר ל–7 חלקים, הצטער האיש מאוד וניסה לצרף את החלקים לאריח שלם.
את שארית ימיו העביר בניסיונות שונים לחבר את החלקים.
שבעת החלקים מהווים יחד משחק ששמו טנגרם, או בסינית: "צ'י-צ'או".
המשחק היה ידוע כבר לפני כאלפיים שנה, אבל רק לפני כ-200 שנה נכתב לראשונה ספר על שבעת החלקים שמהם אפשר לבנות מאות של צורות: הנדסיות, של בעלי-חיים, חפצים, אנשים, מספרים ואותיות.
אגדות אחרות מסבירות דברים של יום-יום, כמו לוח שנה:
בלוח השנה הסיני יש 12 חיות השולטות על 12 שנים בהתאמה.
האגדה מספרת ש–12 החיות היו נוהגות לריב ביניהן מי תתחיל את המעגל ראשונה.
כדי להכריע בסוגיה החליטו האלים שהחיה שתגיע לצד השני של הנהר ראשונה היא זאת שתתחיל את המעגל ואחריה תבואנה יתר החיות לפי סדר הגעתן.
השור קפץ למים ראשון אבל על גבו תפסה טרמפ החולדה ועם הגעתם לעבר השני של הנהר, קפצה החולדה מגבו ליבשה וכך הגיעה ראשונה.
וכך נקבע סדר מחזוריות החיות אשר חוזר על עצמו כל 12 שנה: חולדה, שור, נמר, ארנב, דרקון, נחש, סוס, עז, קוף, תרנגול, כלב ואחרון החזיר.
הסינים מאמינים שלפי החיה של השנה בה נולד בן אדם ניתן לאפיין אותו ולצפות את עתידו.
ולרוב כשנשאלים לשנת הולדתם, הם נוקבים בשם חיה, כך שמי שבקיא בלוח הסיני יכול לחשב את גילם.
מרעה תצמח טובה ומטובה תצמח רעה
חלק מן האגדות באות ללמד אותנו מוסר השכל, ולרוב כדי להוכיח לנו שהעולם אינו רע וחסר צדק כפי שחשבנו.
חלק מן האגדות נכתבו כדי להסביר פלאי טבע, כמו האגדה הבאה:
בספרות הסינית הקלאסית ניתן למצוא את האגדות במגוון מקורות ותצורות, מאזכורים קצרים ויבשים כאירוע לכאורה היסטורי בספרות היסטורית רשמית, ועד מעשיות מפורטות ומלאות חיים בספרים שכל מטרתם סיפור מעשיות.
גם פילוסופים ושאר בעלי דעה הרבו להשתמש בספריהם באגדות שהיו ידועות בזמנם על מנת להעביר מסרים בצורה מוחשית הקרובה ללבו של הקורא.
כך נפוצו על גבי הספרים אגדות שצמחו במקומות נקודתיים אל כלל סין, וכך גם נפוצו אגדות ואלמנטים שהגיעו עם הכתבים הבודהיסטים וקיבלו עם הזמן גוון סיני.
פריחת הסוגה האגדית בספרות הסינית החלה עם נפילת שושלת האן והגיעה לשיאה בתקופת שש השושלות, כאשר חוסר היציבות הפוליטי והחברתי הביאו לאסקפיזם, מה שיצר את ספרות "הסיפורים המוזרים".
ספרות זו מתחלקת לשלושה סוגים:
הצגת ידיעות גאוגרפיות או מדעיות
הצגת ידיעות היסטוריות שנדחקו לשוליים
הסבר אמונות הנוגעות לשדים, רוחות ועל-טבעי ככלל.
ספרי הסיפורים המוזרים התבססו על אגדות ושמועות שהיו קיימות בשטח, ושימשו בעצמם בסיס לספרות מאוחרת יותר של "רומנים על טבעיים" אשר השתמשו באותם גרעיני אגדות קדומים כבסיס לכתיבת סיפורי עלילה רחבי יריעה.
ההפרדה בין שתי הסוגות אינה מוחלטת, ובין הרומנים העל-טבעיים ניתן עדיין למצוא ספרים המציגים אגדות, שמועות, ידיעות מוזרות ואף דיווחים ממשלתיים על אירועים שלא נמצא להם הסבר הגיוני.
רוב ספרי הסיפורים המוזרים אבדו במהלך השנים, אך עדיין הגיעו לימינו מספר ספרים, כמו גם ציטוטים רבים בספרים שונים, מהם הצליחו חוקרים ללקט גרסאות חלקיות של הספרים האבודים.
השחזור הידוע ביותר הוא "שחזור סיפורים עתיקים" של הסופר הנודע לוּ שׂוּ'ן, והאוסף הגדול והמפורסם ביותר של סיפורים נמצא ב"רשומות הנרחבות של עידן טָאיְפִּינְג".
הרשומות הנרחבות של עידן טָאיְפִּינְג
רשימות היכל הקש לבחינת הדקויות
הרומן ההיסטורי של הענקת האלוהות
אגדות ברווזים היא סדרת אנימציה אמריקאית בת 100 פרקים שהופקה לטלוויזיה בין השנים 1987 ו-1990. הסדרה שודרה בישראל בערוץ הראשון בסוף שנות השמונים ולימים בערוץ 2 במסגרת התוכנית "זמן דיסני" באמצע שנות התשעים.
בשנת 1990 הופק על ידי Disney MovieToons סרט באורך מלא בשם "אגדות ברווזים הסרט: אוצר המנורה האבודה", המבוסס על הסדרה.
בפברואר 2015 הודיע דיסני XD על כוונה לאתחל את הסדרה.
הסדרה המחודשת עלתה לשידור ב-12 באוגוסט 2017 בארצות הברית והסתיימה ב-15 במרץ 2021. בישראל עלתה הסדרה לשידור בערוץ דיסני ב-14 בדצמבר 2017 תחת השם "סיפורים של ברווזים" והסתיימה ב-27 במאי 2021.
התוכנית מתמקדת בהרפתקאותיהם של הדוד קמצוץ והאחיינים של דונלד דאק, יואי, דואי ולואי.
אף על פי שהאחיינים מתגוררים בדרך כלל יחד עם דונלד דאק, הם נוהגים לגור יחד עם הדוד קמצוץ כאשר דונלד נקרא לשרת בחיל הים.
אף על פי שהדוד קמצוץ הוא הברווז העשיר ביותר בעולם, הוא כל הזמן מנסה למצוא דרכים חדשות להגדיל את הונו.
רבים מן הפרקים מתמקדים בניסיונות של הדוד קמצוץ למנוע מנבלים שונים לשדוד את כל הונו.
הנבלים העיקריים בסדרה הם חבורת הביגלים (Beagle Boys) ומג'יקה המכשפה אשר תמיד מוצאים דרכים לשדוד ולרמות את דוד קמצוץ והאחיינים.
האויב המושבע של דוד קמצוץ בסדרה הוא פלינטהארט גלומגולד (Flintheart Glomgold) אשר מנסה להוציא לפועל תוכניות שונות אשר מטרתם לקחת מהדוד קמצוץ את התואר "הברווז העשיר ביותר בעולם".
במהלך העונה השנייה של הסדרה התווספו שתי דמויות נוספות - פנטון קראקשל (Fenton Crackshell) ובאבה דאק (Bubba Duck).
כמו כן, בניגוד לעונה הראשונה שהתרחשה בעיקר במקומות שונים בעולם, עלילות הפרקים של העונה השנייה התרחשו בעיקר בעיירה תל ברווז (במקור: דאקברג), בה גרים הדוד קמצוץ והאחיינים.
למרות שהדוד קמצוץ והאחיינים הם הדמויות הראשיות בסדרה, חלק מפרקי הסדרה מתמקדים גם בדמויות אחרות כמו שגרן או גירו.
הדוד קמצוץ (במקור סקרוג') (Scrooge McDuck)